CELEX: 32013R0159
Language: lt
Date: 2013-02-21 00:00:00
Title: 2013 m. vasario 21 d. Komisijos įgyvendinimo reglamentas (ES) Nr. 159/2013 dėl leidimo naudoti natrio benzoato, propiono rūgšties ir natrio propionato preparatą kaip kiaulių, naminių paukščių, galvijų, avių, ožkų, triušių ir arklių pašarų priedą ir kuriuo iš dalies keičiami reglamentai (EB) Nr. 1876/2006 ir (EB) Nr. 757/2007  Tekstas svarbus EEE

22.2.2013   
            
            
               LT
            
            
               Europos Sąjungos oficialusis leidinys
            
            
               L 49/47
            
         KOMISIJOS ĮGYVENDINIMO REGLAMENTAS (ES) Nr. 159/2013
   2013 m. vasario 21 d.
   dėl leidimo naudoti natrio benzoato, propiono rūgšties ir natrio propionato preparatą kaip kiaulių, naminių paukščių, galvijų, avių, ožkų, triušių ir arklių pašarų priedą ir kuriuo iš dalies keičiami reglamentai (EB) Nr. 1876/2006 ir (EB) Nr. 757/2007
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2003 m. rugsėjo 22 d. Europos Parlamento ir Tarybos reglamentą (EB) Nr. 1831/2003 dėl priedų, skirtų naudoti gyvūnų mityboje (1), ypač į jo 9 straipsnio 2 dalį,
   kadangi:
   
               (1)
            
            
               Reglamente (EB) Nr. 1831/2003 nustatyta, kad priedams gyvūnų mityboje naudoti reikia leidimo, ir nustatytas tokio leidimo suteikimo pagrindas bei tvarka. Minėto reglamento 10 straipsnyje nurodyta, kad reikia iš naujo įvertinti priedus, kuriuos leista naudoti remiantis Tarybos direktyva 70/524/EEB (2);
            
         
               (2)
            
            
               neribotą laiką naudoti natrio benzoato, propiono rūgšties ir natrio propionato preparatą kaip kiaulių ir pieninių karvių pašarų priedą pagal Direktyvą 70/524/EEB leista Komisijos reglamentu (EB) Nr. 1876/2006 (3), o kaip penimų galvijų pašarų priedą – Komisijos reglamentu (EB) Nr. 757/2007 (4). Vėliau, vadovaujantis Reglamento (EB) Nr. 1831/2003 10 straipsnio 1 dalimi, šis preparatas įtrauktas į pašarų priedų registrą kaip esamas produktas;
            
         
               (3)
            
            
               vadovaujantis Reglamento (EB) Nr. 1831/2003 10 straipsnio 2 dalimi kartu su to reglamento 7 straipsniu, pateiktas prašymas iš naujo įvertinti minėtą natrio benzoato, propiono rūgšties ir natrio propionato preparatą kaip kiaulių ir pieninių karvių bei penimų galvijų pašarų priedą ir suteikti leidimą pagal to reglamento 7 straipsnį naudoti jį pagal naują paskirtį – kiaulėms, naminiams paukščiams, galvijams, avims, ožkoms, triušiams ir arkliams, ir priskirti jį priedų kategorijai „technologiniai priedai“. Kartu su prašymu pateikti duomenys ir dokumentai, kurių reikalaujama pagal Reglamento (EB) Nr. 1831/2003 7 straipsnio 3 dalį;
            
         
               (4)
            
            
               Europos maisto saugos tarnyba (toliau – Tarnyba) 2011 m. rugsėjo 6 d. (5) ir 2012 m. balandžio 24 d. (6) priimtose nuomonėse padarė išvadą, kad siūlomomis naudojimo sąlygomis natrio benzoato, propiono rūgšties ir natrio propionato preparatas nedaro nepageidaujamo poveikio gyvūnų sveikatai, žmonių sveikatai (jei imamasi tinkamų vartotojų apsaugos priemonių) ir aplinkai ir kad jis veiksmingai pagerina grūdų ir visaverčio pašaro laikymą. Tarnyba nemano, kad reikėtų nustatyti konkrečius stebėsenos po pateikimo rinkai reikalavimus. Be to, ji patvirtino pašaruose esančio pašarų priedo analizės metodo taikymo ataskaitą, kurią pateikė Reglamentu (EB) Nr. 1831/2003 įsteigta etaloninė laboratorija;
            
         
               (5)
            
            
               atlikus natrio benzoato, propiono rūgšties ir natrio propionato preparato vertinimą, nustatyta, kad Reglamento (EB) Nr. 1831/2003 5 straipsnyje numatytos leidimo sąlygos yra įvykdytos. Todėl reikėtų leisti naudoti šį preparatą, kaip nurodyta šio reglamento priede;
            
         
               (6)
            
            
               suteikus naują leidimą pagal Reglamentą (EB) Nr. 1831/2003, reikėtų atitinkamai iš dalies pakeisti reglamentus (EB) Nr. 1876/2006 ir (EB) Nr. 757/2007;
            
         
               (7)
            
            
               kadangi saugos sumetimais nebūtina neatidėliotinai taikyti leidimo sąlygų pakeitimų, tikslinga nustatyti pereinamąjį laikotarpį, per kurį suinteresuotieji subjektai galėtų pasirengti laikytis naujų su leidimu susijusių reikalavimų;
            
         
               (8)
            
            
               šiame reglamente nustatytos priemonės atitinka Maisto grandinės ir gyvūnų sveikatos nuolatinio komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Leidimas
   Priede nurodytą preparatą, priklausantį priedų kategorijai „technologiniai priedai“ ir funkcinei grupei „konservantai“, leidžiama naudoti kaip gyvūnų pašarų priedą šio reglamento priede nustatytomis sąlygomis.
   2 straipsnis
   Reglamento (EB) Nr. 1876/2006 pakeitimai
   Išbraukiamas Reglamento (EB) Nr. 1876/2006 4 straipsnis ir jo IV priedas.
   3 straipsnis
   Reglamento (EB) Nr. 757/2007 pakeitimai
   Išbraukiamas Reglamento (EB) Nr. 757/2007 1 straipsnis ir jo I priedas.
   4 straipsnis
   Pereinamojo laikotarpio priemonės
   Priede nurodytą preparatą ir pašarus, kurių sudėtyje yra šio preparato ir kurie buvo pagaminti ir paženklinti prieš 2013 m. rugsėjo 14 d. laikantis taisyklių, taikytų iki 2013 m. kovo 14 d., galima toliau tiekti rinkai ir naudoti, kol nepasibaigs turimos atsargos.
   5 straipsnis
   Įsigaliojimas
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2013 m. vasario 21 d.
      
         
            Komisijos vardu
         
         
            Pirmininkas
         
         José Manuel BARROSO
      
   
   
      (1)  OL L 268, 2003 10 18, p. 29.
   
      (2)  OL L 270, 1970 12 14, p. 1.
   
      (3)  OL L 360, 2006 12 19, p. 126.
   
      (4)  OL L 172, 2007 6 30, p. 43.
   
      (5)  EMST leidinys (2011 m.) 9(9):2357.
   
      (6)  EMST leidinys (2012 m.) 10(5):2681.
   
      PRIEDAS
      
                  Priedo identifikavimo numeris
               
               
                  Leidimo turėtojo pavadinimas
               
               
                  Priedas
               
               
                  Sudėtis, cheminė formulė, aprašymas, analizės metodas
               
               
                  Gyvūno rūšis arba kategorija
               
               
                  Didžiausias amžius
               
               
                  Mažiausias kiekis
               
               
                  Didžiausias kiekis
               
               
                  Kitos nuostatos
               
               
                  Leidimo galiojimo terminas
               
            
                  mg/kg visaverčio pašaro, kurio drėgnis 12 %
               
            
                  
                     Technologinių priedų kategorija. Funkcinė grupė: konservantai
                  
               
            
                  1a700
               
               
                  —
               
               
                  Natrio benzoato, propiono rūgšties ir natrio propionato preparatas
               
               
                  
                               
                           
                           
                              
                                 Priedo sudėtis
                              
                              Preparate yra:
                              
                                           
                                       
                                       
                                          natrio benzoato: 140 g/kg
                                       
                                    
                                           
                                       
                                       
                                          propiono rūgšties: 370 g/kg
                                       
                                    
                                           
                                       
                                       
                                          natrio propionato: 110 g/kg
                                       
                                    
                                           
                                       
                                       
                                          vandens: 380 g/kg
                                       
                                    
                        
                               
                           
                           
                              
                                 Veikliųjų medžiagų apibūdinimas
                              
                              
                                           
                                       
                                       
                                          Natrio benzoatas (C7H5O2Na) ≥ 99 % 2 val. džiovinus 105 °C temperatūroje
                                       
                                    
                                           
                                       
                                       
                                          Propiono rūgštis (C3H6O2) ≥ 99,5 %
                                       
                                    
                                           
                                       
                                       
                                          Natrio propionatas (C3H5O2Na) ≥ 99 % 4 val. džiovinus 105 °C temperatūroje
                                       
                                    
                        
                               
                           
                           
                              
                                 Analizės metodas
                                  (1)
                              
                              Pašarų priede esančių medžiagų kiekio nustatymas
                              
                                          —
                                       
                                       
                                          benzoato kiekio nustatymas: atvirkštinių fazių chromatografijos metodas kartu naudojant UV detektorių (HPLC/UV)
                                       
                                    
                                          —
                                       
                                       
                                          bendro propionato kiekio nustatymas: efektyviosios skysčių chromatografijos metodas, grindžiamas jonų atskyrimu ir lūžio rodiklio nustatymu (HPLC-RI)
                                       
                                    
                                          —
                                       
                                       
                                          bendro natrio kiekio nustatymas: atominės sugerties spektroskopija, AAS (EN ISO 6869)
                                       
                                    
                        
               
                  Kiaulės
                  Naminiai paukščiai
                  Galvijai
                  Avys
                  Ožkos
                  Triušiai
                  Arkliai
               
               
                  —
               
               
                  —
               
               
                  10 000
               
               
                  
                              1.
                           
                           
                              Naudojant su kitais šių veikliųjų medžiagų turinčiais produktais negalima viršyti leidžiamo didžiausio kiekio.
                           
                        
                              2.
                           
                           
                              Mažiausias kiekis:
                              
                                          —
                                       
                                       
                                          grūduose, kurių drėgnis ≥ 15 %, išskyrus kukurūzų branduolius: 3 000 mg/kg grūdų,
                                       
                                    
                                          —
                                       
                                       
                                          kukurūzų branduoliuose, kurių drėgnis ≥ 15 %: 13 000 mg/kg kukurūzų branduolių,
                                       
                                    
                                          —
                                       
                                       
                                          visaverčiuose pašaruose, kurių drėgnis ≥ 12 %: 5 000 mg/kg visaverčių pašarų.
                                       
                                    
                        
                              3.
                           
                           
                              Didžiausias kiekis visuose grūduose: 22 000 mg/kg grūdų.
                           
                        
                              4.
                           
                           
                              Sauga: tvarkant produktą rekomenduojama naudoti kvėpavimo takų ir akių apsaugos priemones ir mūvėti pirštines.
                           
                        
               
                  2023 m. kovo 14 d.
               
            
         (1)  Išsamų analizės metodų aprašymą galima rasti etaloninės laboratorijos svetainėje http://irmm.jrc.ec.europa.eu/EURLs/EURL_feed_additives/Pages/index.aspx